Vintertūras
Vintertūras (vok. Winterthur) − miestas Šveicarijos šiaurėje, Ciuricho kantone, 31 km į šiaurės rytus nuo Ciuricho. Geležinkelio stotis. Aukštųjų technologijų pramonės centras, išvystyta sunkioji pramonė, bankininkystė. Per Vintertūrą driekiasi geležinkelio atšaka, jungianti Vokietiją ir Italiją. Taip pat miestas turi puikų susisiekimą su Ciuricho aerouostu, iki kurio 15 km.